Në kuptim të ligjit Nr. 46/2018 “Për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë”, Catch all është autorizimi që jepet për eksportin/transitin/ndërmjetësimin, si dhe asistencën teknike të mallrave dhe të artikujve/teknologjive që nuk janë përfshirë në listën e mallrave të kontrolluara, në rast se mallrat, artikujt/teknologjitë:

 a) janë ose mund të jenë të destinuar, tërësisht ose pjesërisht, për zhvillimin, prodhimin, modifikimin, funksionimin, trajtimin, montimin, testimin, riparimin, vënien në dispozicion, përdorimin, mirëmbajtjen, ruajtjen, zbulimin ose përhapjen e armëve të shkatërrimit në masë;

b) do të përdoren apo mund të përdoren, tërësisht apo pjesërisht, për përdorim të fundit ushtarak në vendin e blerësit apo në vendin e përdoruesit të fundit, nëse ai vend është objekt i një embargoje armësh dhe pajisjesh ushtarake, bazuar në vendimet përkatëse të Këshillit të Sigurimit të Kombeve të Bashkuara, Organizatës për Siguri dhe Bashkëpunim në Europë dhe organizatave të tjera ndërkombëtare, që janë detyruese për Republikën e Shqipërisë apo bazuar në dispozitat përkatëse të legjislacionit vendas;

c) do të përdoren apo mund të përdoren, në tërësi apo pjesërisht, si pjesë apo elemente të armëve dhe të produkteve të pajisjeve ushtarake, të përcaktuara në listën kombëtare të kontrollit të armëve dhe të pajisjeve ushtarake dhe që janë eksportuar nga territori i Republikës së Shqipërisë pa licencë ose në kundërshtim me kushtet e përcaktuara në licencën e lëshuar në përputhje me këtë ligj;

ç) do të përdoren apo mund të përdoren në lidhje me vepra terroriste. Në këto raste Autoriteti i Kontrollit Shtetëror të Eksporteve njofton eksportuesit/transituesit/ndërmjetësuesit/ofruesit e asistencës teknike për t’u pajisur me licencë.

Për këtë nga ana e Autoritetit të Kontrollit Shtëtëror të Eksporteve lëshohet:

1. Autorizim per mallrat qe nuk perfshihen ne listen e miratuar per kontroll (catch all)

Për referencë ligjore dhe dokumentacionin që duhet të paraqese subjekti duhet të klikoni në linkun e mëposhtëm:

(linku)

 Me ndryshimet e reja që janë bërë në ligjin Nr. 46/2018 “Për kontrollin shtetëror të transferimeve ndërkombëtare të mallrave ushtarake dhe të artikujve e teknologjive me përdorim të dyfishtë”, subjektet mund të aplikojnë edhe online duke klikuar në linkun e mëposhtëm:

(linku) <https://e-albania.al/>